钦定古今图书集成/明伦汇编/人事典/第061卷 > 《鸣皋歌送岑征君》前人
## 钦定古今图书集成/明伦汇编/人事典/第061卷 > 《鸣皋歌送岑征君》前人

若有人兮思鸣皋，阻积雪兮心烦劳。洪河凌竞不可
以径度，冰龙鳞兮难容舠。邈仙山之峻极兮，闻天籁
之嘈嘈。霜崖缟皓以合沓兮，若长风扇海。涌沧溟之
波涛，元猿《绿罴舔》。崟岌，危柯振石。骇胆栗魄，群呼
而相号。峰峥嵘以路绝，挂星辰于岩㟼。送君之归兮，
动鸣皋之新作。交鼓吹之弹丝，觞清泠之池阁。君不
行兮何待，若反顾之黄鹤。扫梁园之群英，振《大雅》于
东洛。巾征轩兮历阻折，寻幽居兮越𪩘崿。盘白石兮
坐素月，琴松风兮寂万壑。望不见兮心氤氲，萝冥冥
兮霰纷纷。水横洞以“下渌，波小声而上闻。虎啸谷而
生风，龙藏谿而吐云。寡鹤清唳，饥鼯频呻。魂独处此
幽默兮，愀空山而愁人。鸡聚族而争食，凤孤飞而无
邻。蝘蜓嘲龙，鱼目混珍。嫫母衣锦，西施负薪。”若使巢
由桎梏于轩冕兮，亦奚异乎夔、龙蹩躠于风尘。哭何
苦而救楚，笑何夸而却秦。吾诚不能学二子沽名矫
节以“耀世兮，固将弃天地而遗身。白鸥兮飞来，长与
君兮相亲。”